Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta direktiiviehdotuksen antamiseksi valmispakkauksiin pakattujen tuotteitten nimellismääristä sekä neuvoston direktiivien 75/106/ETY ja 80/232/ETY kumoamisesta ja neuvoston direktiivin 76/211/ETY muuttamisesta /* KOM/2006/0811 lopull. - COD 2004/0248 */





[pic] | EUROOPAN YHTEISÖJEN KOMISSIO | Bryssel 12.12.2006 KOM(2006) 811 lopullinen 2004/0248 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta direktiiviehdotuksen antamiseksi valmispakkauksiin pakattujen tuotteitten nimellismääristä sekä neuvoston direktiivien 75/106/ETY ja 80/232/ETY kumoamisesta ja neuvoston direktiivin 76/211/ETY muuttamisesta 2004/0248 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston yhteisestä kannasta direktiiviehdotuksen antamiseksi valmispakkauksiin pakattujen tuotteitten nimellismääristä sekä neuvoston direktiivien 75/106/ETY ja 80/232/ETY kumoamisesta ja neuvoston direktiivin 76/211/ETY muuttamisesta 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2004) 708 lopullinen – 2004/0248(COD)): | 25. lokakuuta 2004 | Euroopan talous- ja sosiaalikomitea antoi lausuntonsa: | 6. huhtikuuta 2005 | Euroopan parlamentti antoi lausuntonsa ensimmäisessä käsittelyssä: | 2. helmikuuta 2006 | Muutettu ehdotus toimitettiin: | 18. huhtikuuta 2006 | Poliittinen yhteisymmärrys saavutettiin (kilpailukykyneuvosto): | 25. syyskuuta 2006 | Yhteinen kanta vahvistettiin yksimielisesti: | 4. joulukuuta 2006 | 2. KOMISSION EHDOTUKSEN TAVOITE Ehdotuksella poistetaan 1970-luvulta peräisin olevat myytävien tuotteiden pakkausten nimellismääriä koskevat säännökset. Ehdotuksessa säilytetään ainoastaan säännökset, jotka koskevat viiniä ja tislattuja alkoholijuomia, joihin nykyisin sovelletaan pakollisia nimellismääriä. Ehdotuksella yksinkertaistetaan nimellismäärien sääntelyä yhdistämällä kaksi direktiiviä yhdeksi direktiiviksi. Lisäksi ehdotuksella yhdistetään yhteen direktiivin valmispakkauksiin pakattujen tuotteiden metrologista valvontaa koskevat säännökset, jotka tällä hetkellä ovat kahdessa eri direktiivissä. Ehdotuksella kumotaan näin ollen direktiivit 75/106/ETY ja 80/232/ETY sekä laajennetaan direktiivin 76/211/ETY soveltamisala koskemaan kaikkia valmispakkauksiin pakattuja tuotteita. 3. YHTEISTÄ KANTAA KOSKEVAT HUOMAUTUKSET 3.1 Yleisiä huomioita yhteisestä kannasta Ehdotus on esimerkkitapaus, jolla ”testataan” parempaa sääntelyä kasvun ja työllisyyden edistämiseksi Euroopan unionissa koskevaa komission strategiaa sekä sääntely-ympäristön yksinkertaistamista. Neuvosto kannatti komission muutettua ehdotusta sillä edellytyksellä, että jäsenvaltiot voisivat siirtymäkauden ajan säilyttää nykyisin sovellettavat kansalliset koot tiettyjen alojen kotimaisessa tuotannossa. 3.2 Euroopan parlamentin tarkistukset, jotka sisällytettiin muutettuun ehdotukseen kokonaisuudessaan, osittain tai periaatteessa ja jotka otettiin kokonaisuudessaan, osittain tai periaatteessa yhteiseen kantaan Kaikki Euroopan parlamentin tarkistukset, jotka komissio hyväksyi muutetussa ehdotuksessaan on otettu yhteiseen kantaan. Tämä tarkoittaa tarkistuksia 1, 2, 8, 10, 11, 13, 14 ja 16, jotka komissio hyväksyi kokonaisuudessaan, sekä tarkistuksia 3, 6, 7, 12 ja 20, jotka komissio hyväksyi periaatteessa ja muotoili uudestaan. 3.3 Euroopan parlamentin tarkistukset, joita ei sisällytetty muutettuun ehdotukseen eikä otettu yhteiseen kantaan Euroopan parlamentin tarkistuksia, joita komissio ei hyväksynyt muutetussa ehdotuksessaan, ei ole otettu yhteiseen kantaan. Tämä koskee tarkistuksia 4, 5, 9, 15, 17, 18, 19, 21, 22, 23, 24, 25, 26, 27, 28, 29, 30, 31, 32 ja 33, joita komissio ei hyväksynyt, koska se olisi johtanut pakollisten nimellismäärien soveltamiseen aloilla, joilla tällä hetkellä ei ole pakollisia nimellismääriä. 3.4 Alkuperäiseen ehdotukseen tehdyt muutokset, jotka komissio esitti muutetussa ehdotuksessaan ja jotka on sisällytetty yhteiseen kantaan Yhteinen kanta sisältää myös komission alkuperäiseen ehdotukseen tekemät muutokset, jotka se esitti muutetussa ehdotuksessaan. Muutokset koskevat pakollisten nimellismäärien käytöstä poistamista liukoisen kahvin ja valkoisen sokerin osalta, koska useat jäsenvaltiot sallivat kyseisten alojen tuotteiden kaikki määrät, mikä ei ole aiheuttanut markkinahäiriöitä. 3.5 Muut neuvoston yhteisessä kannassa tehdyt muutokset muutettuun ehdotukseen verrattuna Yhteinen kanta sisältää seuraavat muutettuun ehdotukseen tehdyt muutokset, joiden tarkoituksena on poistaa tietyillä aloilla kansalliset koot vähitellen. Lisätään 2 artiklan 2 kohta: ”Jäsenvaltiot, jotka käyttävät tällä hetkellä pakollisia nimellismääriä maidon, voin, kuivattujen makaronituotteiden ja kahvin osalta, saavat jatkaa tätä käytäntöä [60 kuukautta tämän direktiivin voimaantulosta] noudattamalla samalla perustamissopimuksessa ilmaistuja periaatteita, etenkin tavaroiden vapaan liikkuvuuden osalta. Jäsenvaltiot, jotka käyttävät tällä hetkellä pakollisia nimellismääriä valkoisen sokerin osalta, saavat jatkaa tätä käytäntöä [72 kuukautta tämän direktiivin voimaantulosta].” Lisätään 9 artiklan 2 artikla: ”Direktiivin 2 artiklan 2 kohdassa tarkoitettujen jäsenvaltioiden on ilmoitettava komissiolle ennen [18 kuukautta tämän direktiivin voimaantulosta] alat, joita mainitun kohdan poikkeus koskee, poikkeuksen soveltamisaika, sovellettujen pakollisten nimellismäärien kokoluokat ja se, mistä kokoluokasta on kyse.” Lisätään 9 artiklan 3 kohta: ”Komissio seuraa 2 artiklan 2 kohdan soveltamista omien havaintojensa ja asianomaisten jäsenvaltioiden antamien selvitysten pohjalta.” 4. PÄÄTELMÄ Komissio kannattaa yhteistä kantaa, jollei jäljempänä olevassa kohdassa mainituista yhteisistä lausumista muuta johdu. 5. KOMISSION LAUSUMAT Komissio ja neuvosto tekivät kaksi yhteistä lausumaa (liitteenä), jotka koskevat nykyisten kansallisten kokojen vähittäisen poistamisen edellytyksiä ja jäsenvaltioiden yhteisymmärrystä siitä, ettei uusia kansallisia kokoja oteta käyttöön. Liite Komission ja neuvoston ensimmäinen yhteinen lausuma ”Perustamissopimuksen ja Euroopan yhteisöjen tuomioistuimen oikeuskäytännön mukaan jäsenvaltiot, jotka soveltavat vaiheittaista käytöstä poistamista, eivät saa pakkauksen nimellismääriin liittyvistä syistä estää, kieltää tai rajoittaa toisessa jäsenvaltiossa laillisesti myytävien tuotteiden saattamista markkinoille.” Komission ja neuvoston toinen yhteinen lausuma ”Jäsenvaltiot, joka eivät tällä hetkellä sovella kansallisia kokoja aloilla, joihin vaiheittaista käytöstä poistamista sovelletaan, eivät ota käyttöön pakkauksen nimellismääriä koskevia uusia sääntöjä.”